《卢汀州》
宋代·林希逸

名落江湖岁月多，白头还止梦三刀。胸藏千载心期远，识尽诸贤眼力高。

慷慨当筵谈抵掌，淋漓满壁醉挥毫。空山埋去泥销骨，何日人间见此豪。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。